cyanic-selkie/wikianc huggingface dataset:
Палата на Собранието на Македонија
По ослободувањето на Скопје 1944 година во зградата е сместена целокупната администрација на македонската народна власт: претседателот на Демократска Федерална Македонија, Народното Собрание, Владата и Уставниот суд.
Во периодот од 1954-1963 година изградени се Свечената сала и Сала 2, а ентериерно се уредени помалите сали во свечениот дел, Охридска и Струшка соба со дрворез на таваните, ѕидовите и вратите изработени од мајсторите на традиционалната резбарска школа од Охрид, како и гипсана декорација изработена од Дримколските мајстори. Малиот свечен салон, салата на Уставна комисија, ресторанот, како и кабинетите, ентериерно се уредени со ламперија во интарзија.
Со земјотресот што го зафати Скопје во 1963 година, зградата на Собранието видно беше оштетена, после што беа преземени големи зафати за нејзино санирање и реконструкција.
Во 1966/67 година е реконструирана и ентериерно уредена Парламентарната сала, а изградени се и две нови сали, Сала 3 и Сала 4.
Со осамостојување на Република Македонија во 1991 година, во зградата покрај Собранието на Република Македонија, сѐ до 12 мај 2009 година бил сместен и Кабинетот на претседателот на Републиката. Во 2009 година, во скопската резиденцијална населба Водно била пуштена во употреба Претседателската палата (Вилата „Водно“).
Палатата на Собранието располага со повеќе Сали за седници, Кабинети на претседателот на Републиката, претседателот на Собранието, на потпретседателите, на претседателите на комисиите, на координаторите на пратеничките групи, на генералниот секретар на Собранието и неговите заменици, како и на раководителите на стручните служби и на секторите.
РК Веспрем
РК Веспрем е унгарски ракометен клуб од Веспрем, кој игра во првата лига на Унгарија и во ЕХФ Лигата на шампионите. Како еден од најуспешните клубови во државата, Веспрем го освоил унгарското првенство рекордни 24 пати и го освоил унгарскиот куп на 25 наврати. Исто така клубот двапати бил победник во СЕХА лигата.
РК Веспрем е еден од трите унгарски клубови кои освоиле голем европски трофеј, последно во 2008 година, кога го победиле Рајн-Некар Левен во финалето на ЕХФ Купот на победниците на куповите. Од 2016 година клубот е познат под името Телеком Веспрем, поради спонзорски причини.
Домашни натпреварувања
Прва лига на Унгарија Куп на Унгарија
Војна на световите (филм)
Војна на световите — американски филм, во режија на Стивен Спилберг. Главните улоги ги толкуваат: Том Круз, Дакота Фенинг и Тим Робинс. Филмот имал три номинации за наградата „Оскар“.
Содржина
Земјата е нападната од вонземјани борци-маишини. Истовремено, едно семејство се бори за опстанок.
Тамуз
Тамуз (תמוז) — десеттиот месец од граѓанскиот и четвртиот месец од верскиот еврејски календар. Ова е летен месец со 29 дена, кој се совпаѓа со јуни-јули од грегоријанскиот календар.
Името на месецот е прифатено од асирско-вавилонскиот календар, каде истиот е наречен по еден од поважните месопотамски богови — Тамуз, за кој се зборува во Езекил 8:14.
Меѓу другото, тамуз е и месец во современиот асирски календар на асирските христијани.
Празници во тамуз
17 тамуз: Седумнаесетти тамуз (Шива асар бетамуз) — жаловен пост во сеќавање на заземањето на Ерусалим од вавилонскиот цар Навуходоносор.
1851 во архитектурата
1851 година во архитектурата содржи некои значајни настани.
Бранко Црвенковски
Млади години
Роден е на 12 октомври 1962 во Сараево, НР Босна и Херцеговина. Во 1963 година неговото семејство се вратило да живее во Скопје. Основно и средно образование завршил во Скопје. Во 1980 година се запишал на Електротехничкиот факултет во Скопје, отсек за информатичка технологија и автоматика. Факултетот го завршил во 1985 година.
Политичка кариера
Активната политичка кариера на Бранко Црвенковски започнала во 1990 година, кога станал член на Претседателството на Сојузот на комунистите на Македонија (СКМ).
Премиер на Македонија
Во 1990 година, на првите повеќепартиски избори во Македонија, која сè уште се наоѓала во рамките на СФР Југославија, избран бил за шеф на Изборниот штаб на СКМ, а по ова и за пратеник во првиот состав на Собранието. Како пратеник во првиот состав на македонскиот парламент Црвенковски бил потписник на иницијативата за распишување референдум за независна Македонија. Претходно, Црвенковски бил Директор на Семос.
Во април 1991 година Црвенковски бил избран за претседател на Социјалдемократскиот Сојуз на Македонија. На 5 септември 1992, тој станал вториот премиер на Република Македонија по нејзиното осамостојување од Југославија. Со 29 години, тој бил најмладиот премиер во Европа во тој период. Како премиер и политичар, Бранко Црвенковски ја промовирал идејата за учество на партиите на Албанците во Владата на Република Македонија. Тој успеал да формира широка коалиција со Либералната партија, Социјалистичката партија и Партијата за демократски просперитет, во која членувале само Албанци.
Истарска жупанија
Истарската жупанија е најзападната хрватска жупанија која го вклучува и најголемиот дел од Истарскиот полуостров (2,820 од 3,160 км2). Административно средиште е Пазин.
Бранко Црвенковски
Премиер на Македонија
Вториот премиерски мандат (за уште 4 години) го добил по изборите во декември во 1994 година. Во периодот 1994-1998 Македонија успеала да стане член на повеќе меѓународни организации, како што се: Организацијата на Обединетите нации (ООН), ОБСЕ и Советот на Европа. Црвенковски исто така е потписник на првиот договор со ММФ и Светска Банка.
Водач на опозиција
По поразот на парламентарните избори во 1998 година, од 1998 до 2002 година бил водач на опозицијата во македонското собрание. Поради започнувањето на воениот конфликт во 2001 година, Социјалдемократскиот сојуз се приклучил кон Владата на политичко единство, која била формирана со цел да запре кризата во земјата.
Премиер на Македонија
На парламентарните избори во 2002 година СДСМ повторно ја освоил власта заедно со партнерите од коалицијата „За Македонија заедно“, при што со политичките сојузници од коалицијата освоиле 60 од вкупно 120 пратенички места во парламентот. Така по крајот на изборите, во 2002 година повторно застанал на премиерската позиција.
Претседател на Македонија
На третите вонредни Претседателски избори во Република Македонија, во вториот круг одржан на 28 април 2004, Бранко Црвенковски бил избран за претседател на државата. Црвенковски, кандидат на СДСМ и тогашен премиер на Република Македонија освоил 553.520 гласови, или 62,70% од гласовите, додека неговиот противкандидат Сашко Кедев, кандидат на ВМРО-ДПМНЕ, освоил 329.271 гласови, или 37,30%.
На 12 мај 2004 ја презел функцијата претседател и се повлекол од премиерската положба и претседателската функција во партијата. За време на претседателскиот мандат на Црвенковски, Република Македонија станала земја-кандидат за прием во Европската унија. На функцијата Претседател на Македонија се задржал до 12 мај 2009 година.
Водач на опозицијата
На 24 мај 2009 г. Бранко Црвенковски повторно застанал на чело на Социјалдемократскиот Сојуз. По јунскиот конгрес на СДСМ (2 јуни 2013), Бранко Црвенковски бил заменет со Зоран Заев како претседател на СДСМ.
Индија на Олимписките игри
Индија — првпат учествува на Олимписките игри во 1900 година, со еден спортист (Норман Притчард) освојувајќи два медали, двата сребрени во атлетика. Инфдија првпат испратила екипа на Летните олимписки игри во 1920 година, и учествувала во сите Летни олимписки игри оттогаш. Индија се има исто така натпреварувано на неколку Зимски олимписки игри почнувајќи од 1964 година.
Преглед
Индија започнала да се натпреварува на олимписките игри во 1900 година. Индиските спортисти имаат освоено вкупно 26 медали, сите на Летните олимписки игри. Во кус временски период, Индиската национална репрезентација за хокеј на трева била доминантна при олимписките натпреварувања, освојувајќи 11 медали на 12 Олимписки игри во периодот меѓу 1928 и 1980 година. Имаат освоено 8 златни медали од кои 6 последователни од 1928–1956 година.
На Летните олимписки игри 2012 година Индија беше претставена од 83-члена делегација, која постави нов рекорд на освоени медали освојувајќи вкупно 6 медали. Борачот Сушил Кумар стана првиот Индиец кој освоил повеќе поединечни Олимписки медали по оние на Норман Причард во 1900 година. Сепак, медалите на Причард биле сребрени, додека пак оние на Кумар биле сребрен и бронзен.
Елизабета Ѓоргиевска
Елизабета Ѓоргиевска (р. ) — македонски лекар и универзитетски професор, сопруга на петтиот македонски претседател Стево Пендаровски и Прва дама на Македонија. Со претседателот Пендаровски го имаат синот Огнен.
Животопис
Елизабета Ѓоргиевска е редовен професор на Стоматолошкиот факултет во Скопје и раководител на Катедрата за детска и превентивна стоматологија.
Таа е магистер и специјалист по педијатриска и превентивна стоматологија од 2002 година, а од 2006 година е доктор на науки. Има остварено неколку истражувачки посети на универзитети во Велика Британија, Белгија и САД, а исто така работела на неколку меѓународни истражувачки проекти.
Има објавено повеќе од 90 трудови. Била член на организациските и научни комитети на неколку национални и меѓународни симпозиуми и конференции. Држела предавања и работилници на научни конференции во Северна Македонија и во странство. Автор е на 2 и соавтор на 3 монографии. Во периодот, 2010-2014 година беше претседател на Македонското здружение по детска и превентивна стоматологија. Таа е членка на MDA, FDI, IAPD, UKSB и визитинг професор на Универзитетот Колумбија, Њујорк, САД.
Дипломатски имунитет
Дипломатскот имунитетет е правното својство уредено со мегународно-правните конвенции за имунитетите и привилегиите на мегународните и дипломатските претставништва и претставници во друга земја при вршење дипломатските должности. Според Виенската конвеција за дипломатските односи од 1961. г. дипломатските претаставништва и претставници имаат имунитет од граѓанска и управна јурисдикција, што подразбира имунитет од извршната, законодавната и судската власт во државата во која ги вршааат нивните дипломатски функции. Особено според оваа конвенција дипломатите имаат имунитет од кривична и прекоршочна домашна правна надлежност. Нивините фамилии кои се дел од придруженото семејство, според истата конвенција исто така уживаат дипломатскот имунитетет. Истите и сродните имунитети и привилегии ги имаат и претставниците на мегународните организации. Претставниците на ООН поседуваат имунитетите и привилегиите утврдени според Општата конвенција за привилегиите и имунитете на Обединетите нации. Претставниците на Специјализирани агенции на ООН поседуваат имунитетите и привилегиите утврдени според Конвенцијата за привилегиите и имунитете на Специјализирани агенции на Обединетите нации. Дипломатите на ООН и на Специјализирани агенции на ООН имаат имунитетите од кривична и прекоршочна јурисдикција однсно имунитет од извршната, законодавната и судската власт. Овој вид правен имунитет кај мегународните дипломати е меѓутоа делумно лимитиран и се дава само во функција вршењето службени и дипломатски должности, а не за личен интерес.
Дипломатските привилегии претставуваат своевидна екстензиа на дипломатските имунитети. Виенската конвенција од 1961. овие олеснувања за дипломатите формално ги третира во истиот сет со имунитетите на дипломатските претставници. Олеснувањата се однесуваат пред сè при патувања во и од државата во која се врши должност, и при стекнувањето и продажбата на предмети и материјални добра или имотот на дипломатските претставници или претставништва.
Литература
Игор Јанев, Вовед во дипломатија, АГМ, 2015.
1852 во архитектурата
1852 година во архитектурата содржи некои значајни настани.
Маџармаале
Оваа населба се наоѓа позади зградата Декорпод и Новиот Пазар во Нова Битола. Улици во Маџармаале се:
NGC 1410
NGC 1410 — елиптична галаксија во соѕвездието Бик, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1410 се споменува и како UGC 2821, MCG 0-10-12, CGCG 391-28, KCPG 93B, VV 729, 3ZW 55.
Откривање
Објектот е откриен на 17 јануари 1855 година од страна на Вилијам Парсонс, со помош на рефлекторски телескоп, чијашто леќа имала пречник од 72 см.
Податоци од набљудување
Според морфолошката класификација на галаксиите, NGC 1410 е од видот E1. Видливиот сјај со голо око изнесува 14 m, а оној во рамките на интервалот од минималната до максималната честота 15 m, додека површинскиот сјај изнесува 13,1 m/лм2. NGC 1410 има привидни димензии од 0,7' х 0,6'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 3 ч 41 м 10,8 с, а неговата деклинација, односно висината на лакот на тој агол, - 1° 17' 55". Положбениот агол на објектот е во износ од 120°.
Други поделби
Проучување на NGC 1410 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 13556. Во рамките на атласот на длабокото небо, Уранометрија 2000.00, објектот припаѓа на групата означена со бројот 222; додека во Каталогот на основни ѕвезди (GSC) е групиран под бројот 4717. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 932.
1854 во архитектурата
1854 година во архитектурата содржи некои значајни настани.
Тајниот живот на Волтер Мити
Содржина
Волтер е плашлив лектор во една издавачка куќа за списанија. Волтер не е способен да се бори за себе, па се повлекува во својот свет на фантазии, каде тој е храбар, цврст, полн со самодоверба и ја контролира својата судбина. Кога неговото работно место, како и работното место на неговата колешка се загрозени, Волтер стапува во акција во вистинскиот живот и оди на патување низ светот, кое се претвора во авантура што е поневеројатна од сите негови фантазии.
Буланди (округ)
Буланди е округ во Казахстан во покраината Акмоле во северен Казахстан.
Нојштат на Рибенберге
Нојштат на Рибенберге (Neustadt am Rübenberge, се употребува и кратенката Neustadt a. Rbge.) — град во округот Хановер, во сојузната покраина Долна Саксонија, Германија. Се наоѓа помеѓу покраинскиот главен град Хановер и градот-држава Бремен.
Местоположба
Градот се наоѓа на реката Лајне, североисточно од Штајнхудското Езеро.
Нојштат со својата површина од 357 км² – што претставува илјадити дел од површината на Германија – припаѓа на 100. најголеми градови во Германија и е најголем град кој припаѓа на округ во „старите покраини“.
Градски единици
Нојштат се состои од самиот град (поранешен окружен град) и 33 околни места (порано: општини):
Нојштат опфаќа и други помали населби, како што се Баумиле и Бруненборстел (припаѓаат на Ладерхолц), Динсторф (припаѓа на Бразе), Химелрајх (на Емпеде), Мекленхорст, Мордорф (на Погенхаген), Шарнхорст (на Басе) и Вармело (на Есперке).
Градски совет
Градскиот совет на Нојштат на Рибенберге се состои од 40 членови. Ова е еднакво на предвидениот број за општина со број на жители од 40.001 и 50.000. Советот е избиран на општи локални избори на секои пет години. Моменталниот состав е избран на изборите одржани на 1 ноември 2016 година.
Покрај членови, право на глас има и градоначалникот
Претседавач со Советот е Вилхелм Веземан (CDU).
Градоначалник
Од 1 ноември 2019 година, градоначалник е Доминик Хербст (Зелени).
Збратимени градови
Нојштат е збратимен со следниве градови:
Англиски нереди (2011)
Нередите во Англија се нереди кои започнале на 6 август 2011 година во лондонскиот кварт Тотенхем и завршиле на 11 август истата година. Како причина за нередите било убиството на Марк Даган при неговото апсење. Нередите биле проследени со насилство, грабежи и опожарување на продавниците и автобусите.
На 8 август 2011 година немири и грабежи се случиле во Бирмингем, Ливерпул, Нотингем, Бристол и Медвеј. Повеќе од 1.100 лица биле уапсени од почетокот на нередите,.
Во одговор на инцидентите, премиерот Дејвид Камерон, Министерот за внатрешни работи Тереза ​​Меј, градоначалникот на Лондон Борис Џонсон и водачот на опозицијата Ед Милибанд го прекинале својот одмор и се вратиле во Лондон. Тоа беше најавено дека Парламентот ќе заседава на 11 август за настанатата ситуацијата.
Така, започнувајќи од 15 август, околу 3.100 лица биле уапсени, од кои повеќе од 1.000 биле обвинети. Вкупно биле издаени 3.443 пријави за кривични дела во Лондон.
Од немирите загинале пет луѓе, а најмалку 16 биле повредени. Се проценува дека од нередите била направеба имотна штета од £ 200,000,000.
Благоја Гочевски
Благоја Бонев Гочевски ( во — ?) — македонски партизан, учесник  во НОВ.
Животопис
Произлегува од сиромашно земјоделско семејство. По завршувањето на основното училиште тој се занимавал со земјоделство.
По ослободувањето на Македонија, на 18 ноември 1944 година, стапил во 3та македонска ударна бригада со која заминал за Бујановац и учествувал во акциите за конечното ликвидирање на заостанатите балистички банди. Потоа заминал за Земун, каде успешно завршил воена и стручна обука. Бил учесник во големиот пробив на Сремскиот фронт и во ослободувањето на десетици градови и села во Сремската област. Во борбите кај Банова Јаруга, при еден јуриш бил ранет и испратен во партизанска болница на лечење. Подоцна бил забележан во борбите во првин во Славонска Пожега, а подоцна и во Загреб, но недолечен од раните. Оттаму неговиот траг се губи и се смета за исчезнат.
Никола I (охридски патријарх)
Никола (или Николај) — охридски патријарх, поглавар на Охридската патријаршија за време на Самоиловото Царство, во 1000 г. по смртта на неговиот претходник, Герман.
Антологија
Антологија е збирка на одбрани книжевни дела од различни автори. Може да биде збирка на поеми, кратки раскази, драмски текстови, песни или извадоци.
Никола I (охридски патријарх)
Споменат е како охридски архиепископ во краткото живтие на св. Јован Владимир, каде се вели дека бил негов учител. Спомнат е и во Зографската историја како поглавар на Бугарите, кои биле под врховенството на охридската црква.
Антологија
Потекло на поимот
Корените на зборот се во грчкиот јазик, каде што зборот ανθoς (anthos) значи „цвет“ и λεγιεν (legien) што значи „избира“. На грчки поимот ἀνθολογία (anthologia) значи „збирка на цвеќиња“ и се однесува на една од првите антологии кои ни се познати - „Венец“, направена од грчкиот поет Мелеагар од Гадара, познат и како автор на епиграмот. Во неа тој собрал песни од раните грчки поети. Оваа збирка го оформи јадрото на она што подоцна стана познато како Грчка антологија.
Во медиумите
Поимот исто така се користи и во телевизиските програми, филмови, стрипови, видео игри и други слични медиуми кои се состојат од голем број на различни приказни.
Лаги и илузии
Лаги и илузии (англиски: Lies and Illusions) е американки филм, во режија на Тибор Такач. Главните улоги ги толкуваат: Кристијан Слејтер и Куба Гудинг Џуниор.
Содржина
Среќата го напушта успешниот автор на книги за самопомош, Вес Вилсон, кога неговата свршеничка Саманта е убиена при еден случаен напад. Неговиот свет се распаѓа, кога тој ќе открие дека Саманта водела двоен живот, во кој била замешана и во грабеж на дијаманти од безмилосниот шверцер Ајзак.
Црква Св. Архангел (Кокре)
'''Црква Св. Архангел''' — археолошко наоѓалиште во прилепското село Кокре. Претставува средновековна некропола.
Во непосредната близина на селото, на околу 100 м источно од последните селски куќи се наоѓа денешната црква, подигната во 1866 година. Покрај источната ограда на гробиштата, на површина од 100 м2 се пронајдени гробни конструкции од вертикално поставени камени плочи од постара некропола. Гробовите прават редови со насоченост запад-исток.
NGC 3314A
NGC 3314A — спирална галаксија во соѕвездието Водна Змија, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3314A се споменува и како ESO 501-46, MCG -4-25-41, AM 1034-272, IRAS 10348-2725, PRC D-48.
Откривање
Објектот е откриен на 24 март 1835 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 3314A е од видот SBa/P. Видливиот сјај со голо око изнесува 13,1 m, а оној во рамките на интервалот од минималната до максималната честота 14,1 m, додека површинскиот сјај изнесува 12,6 m/лм2. NGC 3314A има привидни димензии од 1,5' х 0,5'.
Астрономски податоци
Објектот е од епохата Ј2000.0. Положбениот агол на објектот е во износ од 143°.
Други поделби
Проучување на NGC 3314A е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 31531. Во рамките на атласот на длабокото небо, Уранометрија 2000.00, објектот припаѓа на групата означена со бројот 325; додека во Каталогот на основни ѕвезди (GSC) е групиран под бројот 6641. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1017.
Користена литература
Sky Publishing Corp. and Cambridge University Press, 1985. (3098,238)
1856 во архитектурата
1856 година во архитектурата содржи некои значајни настани.
Соломенски реон
Соломенскиот реон (украински: Солом'янський район) е административен реон во Киев, главниот град на Украина. Како резултат од последната административна поделба на градот која била спроведена во септември 2001 година.
Површината на областа изнесува 4,05 хектари и во неа живеат околу 280,000 жители.
Антарктик: Година на мраз
Антарктик: Година на мразе првиот долгометражен филм на Нов Зеланд режисер Ентони Б. Пауел. Овој документарец е сместен во Антарктик, поточно во регионот Островот Рос, кој е дом на две истражувачки бази: Станица Мекмердо во Соединетите држави и Базата Скот во Нов Зеланд.
Антарктик: Година на мраз: е визуелно зачудувачки филм кој  овозможува да се доживее како е да се живее на Антарктикот цела година, вклучувајќи ги и зимите изолирани од остатокот од светот, додека  месеците на темнина се најсуровото место на Земјата. Ентони Пауел долги години работи на Антарктикот со сопругата Кристин. По повеќе од 10 години снимање, неговиот документарец сега е завршен. Имаше кино издание во САД и Нов Зеланд, а се прикажуваше на бројни фестивали низ светот и освои многу награди.
Ентони имаше неговата работа да се појави во бројни филмови, изложби и ТВ емисии. Тој неодамна се појави во серијата на БиБиСи, наградена со Еми, Frozen Planet. Ова е негов прв долгометражен филм.
Тој прикажува една година од времето поминато  на овие оддалечени станици; летната сезона (од октомври до февруари) кога сонцето сјае 24 часа на ден и долгата темна зима (февруари до октомври) каде сонцето е зајдено долги месеци и темнината ја обвива околината. Филмот се фокусира на секојдневните работници кои ги одржуваат станиците и опремата во функција за научниците да можат да ја завршат својата работа. Интервјуираните вклучуваат пилот на хеликоптер, пожарникар, диспечер на пожарникари, готвач, механичар, магационер, складиште, финансиско лице, административно лице и оперативен менаџер.
Широката употреба на тајм-лапс фотографија се користи за документирање на променливите годишни времиња и пејзажите на Антарктикот. Пауел мораше да измисли многу свои системи за камера за да ги преживее екстремните услови на длабоката зима на Антарктикот.
Претходната работа на Пауел вклучува снимки за Discovery, National Geographic, и беше прикажана во Frozen Planet на BBC.
Филмот, исто така, допира и теми како што се Синдром Т3, што е кога хормонот Т3 во мозокот се прераспределува на мускулите на телото во обид да го заштити од екстремниот студ. Филмот, исто така, опишува како заедницата работи и игра заедно, вклучувајќи ја и годишната новогодишна забава „Ice Stock“.
Постпродукцијата на филмот беше завршена во Парк Роуд Пост Продукција во Велингтон, Нов Зеланд.
Филмот бил премиерно прикажан на 2013 година Меѓународен филмски фестивал во Нов Зеланд.
1857 во архитектурата
1857 година во архитектурата содржи некои значајни настани.
Галерија на академијата
Галеријата на академијата (Gallerie dell'Accademia) — музеј и галерија во градот Венеција, Италија. Музејот се наоѓа на јужниот брег од Големиот канал, во населбата Дорсодуро, кај истоимениот мост.
Историја
Венецијанската уметничка академија (L'Accademia di Belle Arti di Venezia) била основана во 1750 година од страна на венецијанскиот сенат како венецијанско училиште или академија за сликарство и архитектура. Прв претседател на академија бил сликарот Џамбатиста Пјазета.
Целта на создавањето на академијата била да се носи со веќе отворените уметнилки училишта кои опстојувале во останатите италијански градови, како Рим (Свети Лукина акадмеија), Фиренца (Ликовна академија), Милано и Болоња. Венецијанската академија била првата уметничка школа која од 1777 година започнала со реставрирање на уметничките дела. Тој сектор бил раководен од страна на Пјетро Едвардс. Професори на самата академија биле едни од најпознатите сликари од ова време како Џовани Батиста Тјеполо, Франческо Ајец, Алберто Вијани, Карло Скарпа.
Името на училиштето било променето во 1807 година во „Кралска уметничка академија“, со налог на Наполеон Бонапарт, кој ја окупирал Венеција и време кога академијата била пренесена на местото каде се наоѓа и денес. Во времето на наполеонското владеење на градот, голем дел од институциите биле преименети. Наполеон конфискувал голем број на имоти, а објектите како Скола дела Карита, Конвенто деи Каноничи Латеранеси и црквата Санта Марија дела Карита станале простории на самата академија.
Колекција
Музејот денеска поседува најголама колекција од венецијанското сликарство на светот, но поседува и некои дела од останатите големи италијански сликари.
Кируна
Кируна (севернолапонски: Giron, фински: Kiiruna) е најсеверен град во Шведска кој се наоѓа во округот Норботен, регион Лапонија. Зафаќа површина од 16.53 km2 и има 18.148 жители.
Гордост и предрасуда (филм)
Гордост и предрасуда (англиски: Pride and Prejudice) е британски филм од 2005 година, во режија на Џо Рајт. Главните улоги ги толкуваат: Кира Најтли и Доналд Сатерленд.
Содржина
Дејството на филмот се одвива во грегоријанска Англија. Госпоѓата Бенет ги одгледува своите ќерки: Џејн, Елизабет, Мери, Кити и Лидија, со намера да ги омажи за богат маж, кој со своето богатство би го издржувал целото семејство. Тие не се од висока класа, а нивната куќа во Хартфордиш ќе биде наследена од далечен роднина, ако умре господинот Бенет. Кога богатиот господин Бингли и неговиот најдобар пријател, господинот Дарси пристигнуваат во градот за да го поминат летото на еден имот што се наоѓа во близина. Тогаш, Џејн се вљубува во Бингли.
Филип (охридски патријарх)
Филип — охридски патријарх, поглавар на Охридската патријаршија за време на Самоиловото Царство, и првиот со седиште во Охрид.
Се претпоставува дека е устоличен откако Цар Самоил ја пренел престолнината во Охрид во 1000 г. Остава патријарх до околу 1015 г., која веројатно е расчинет од царот Јован Владислав по неговото стапување на престолот.
Ти си сон
Опис
Ова е брза песна во која Вучиќ на својата љубена ѝ кажува дека е уморен од нејзиното неразбирање („You just try to make me cry" - „Ти само се обидуваш да ме расплачеш") и дека е подготвен да ја прекине врската поради тоа. Тој ѝ кажува дека таа треба да „се однесува поинаку / Или јас ќе најдам друга љубов" („Try to play another way/Or I will find another love") и дека таа може да „Земи сè" („Take it all") ако врската заврши.
Домашен избор
На домашниот избор за песна на Евровизија и покрај убедливото водство на Александра Пилева со песната Сонце и месечина, по сумирање на резултатите, добиени по телефонско гласање, мислењето на публиката во Универзална сала, како и од гласовите на жири-комисијата, триумфирал Мартин Вучиќ.
Песната на Пилева, која при телефонското гласање добила петпати повеќе гласови, воопшто не била рангирана меѓу шесте најдобри од претставниците на жирито, чии гласови биле пресудни. Ова предизвикало големо незадоволство меѓу публиката која сметала дека изборот е нерегуларен бидејќи наводно на публиката ѝ биле делени бесплатни влезни билети на кои веќе била заокружена песната Ти си сон, и дека морален победник е Александра Пилева.
Настап на Евровизија 2005
Невообичаено за една таква песна, настапот бил доста статичен. Вучиќ и неговите двајца машки придружни вокали носеле јакни, маици и фармерки, а само малку танцувале за време на рефренот - мрдајќи со своите прсти во ритамот на музиката. Трите танчарки носеле кратки цветни фустани и биле малку повеќе разиграни.
Бидејќи Македонија не се нашла меѓу првите 10 на Евровизија 2004, Ти си сон била изведена во полуфиналето. Вучиќ настапил седумнаесетти по ред и освоил 97 бода, пласирајќи се на 9 место во конкуренција на 25 исполнители, и се квалификувал за финалето.
Во финалето, песната била изведена петнаесетта по ред, а на крајот од гласањето добила 52 бода, освојувајќи го 17 место од вкупно 24 песни. Тоа значело повторно учество на Македонија во полуфиналето за следниот евровизиски настап.
1858 во архитектурата
1858 година во архитектурата содржи некои значајни настани.
Исфахан (покраина)
Исфахан (или Есфахан; ) е покраина во Иран сместена во центарлниот дел на земјата. Главен град е истоимениот Исфахан.
Географија
Исфахан покрива вкупно 107.027 км2 и се граничи со Маркази, Ком и Семнан, на југ со Фарс, па со Кохкилуех и Бујер Ахмад и во помали делови со Јазд, Лорестан и Чахар Махал и Бахтијари. Има 4.559.256 жители.
Грофовија Триполи
Грофовијата Триполи е крстоносна држава која била создадена во 1109 година и опстојувала сè до 1289 година на територијата на денешен Либан во неговата престолнина Триполи од страна на крстоносците предводени од Бертранд и Болдвин Ерусалимски. Подоцна, оваа грофовија спаднала во рамките на Антиохија.
NGC 1411
NGC 1411 — елиптична галаксија во соѕвездието Часовник, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1411 се споменува и како IC 1943, MCG -7-8-4, ESO 249-11.
Откривање
Објектот е откриен на 24 октомври 1835 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 1411 е од видот E-S0. Видливиот сјај со голо око изнесува 11,3 m, а оној во рамките на интервалот од минималната до максималната честота 12,2 m, додека површинскиот сјај изнесува 12,6 m/лм2. NGC 1411 има привидни димензии од 1,8' х 1,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 3 ч 38 м 44,9 с, а неговата деклинација, односно висината на лакот на тој агол, - 44° 6' 2". Положбениот агол на објектот е во износ од 6°.
Други поделби
Проучување на NGC 1411 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 13429. Во рамките на атласот на длабокото небо, Уранометрија 2000.00, објектот припаѓа на групата означена со бројот 391; додека во Каталогот на основни ѕвезди (GSC) е групиран под бројот 7575.
Европско првенство во ракомет за мажи 2008
Европското (осмо) првенство во ракомет за мажи 2008 беше одржано во Норвешка од 17 до 27 јануари во градовите Берген, Драмен, Лилехамер, Ставангер и Трондхејм. Репрезентацијата на Данска го освои турнирот заедно со Хрватска на второто и Франција на третото место.
Квалификациска фаза
Квалификациските натпревари се одржаа во 2007 година. Според правилата на ЕХФ, домаќинот (Норвешка) и најдобрите шест репрезентации од Европското првенство во ракомет за мажи во 2006 година (Франција, Хрватска, Шпанија, Германија и Русија) беа автоматски квалификувани.
Џек Шепард
Д-р Џек Шепард е еден од главните ликови во серијата Изгубени, глумен од страна на американскиот глумец Метју Фокс. Пред падот на авионот, Џек бил неврохирург а на авионот се качил за да го пренесе мртвото тело на неговиот татко. По падот на авионот Џек се наметнува како водач на преживеаниците. Џек, досега се појавил во најмногу епизоди во серијата - 77 епизоди и 5 мобизоди.
Позадина
Џек досега се има појавено како централен лик во најмногу епизоди од серијата Изгубени. Исто така, во првата епизода на Изгубени тој беше централен лик. Тој веднаш по падот на авионот станува водач и главен протагонист. Џек е син на Кристијан Шепард и Марго Шепард, а е полубрат на Клер и получичко на Арон. Џек е талентиран неврохирург во болницата Св. Себастијан во околината на Лос Анџелес. По падот на авионот, преживеаниците го прогласуваат како водач, бидејќи имаше голема улога во спасувањето на преживеаниците од рушевините на авионот.
Ран Живот
Џек е роден во 1967. Како дете тој бил претепан од дете насилник обидувајќи да спаси друго дете од него. Кога се посоветувал со татко му за повредите, тој му рекол дека не треба да биде херој, бидејќи сѐ уште не бил спремен да се одбрани од последиците.
Спасувањето на Сара
Во околу 8 часот и 10 минути на непозната дата, Џек во болницата е пресретнат од две жртви (маж и жена) на сообраќајна незгода со рани на главите. Џек одбира да ја оперира жената (Сара). Погледнувајќи ги повредите, тој и вели дека таа нема веќе никогаш да прооди. Кристијан потоа го советува дека треба да биде пооптимистичен во врска со повредите на паццијентите. Моменти пред операцијата Џек и ветува на Сара дека ќе ја “среди”.
Операцијата не успеа, а Џек разочаран ја напушта болницата и се упатува кон стадионот каде што уште еден човек е таму. Џек се запознава со човекот кој се претставува како Дезмонд. А тој погодува дека некоја жена го мачи. Џек му кажува дека е доктор и дека не успеал да “среди” една жена, а на тоа Дезмонд му кажува дека и тој бил “скоро доктор” и дека треба да ја подигне мислејќи на повредата. Џек успешно ја оперира Сара, и се зближува со нејзе.
Personatges de Lost
Ретровирус
Ретровирус — тип на РНК-вирус кој внесува копија на својот геном во ДНК-та на клетката-домаќин, со што го променува геномот на таа клетка. Откако ќе навлезе во цитоплазмата на клетката-домаќин, вирусот го користи сопствениот ензим реверзна транскриптаза за да создаде ДНК од сопствената РНК, процес којшто е обратен од вообичаениот, од каде доаѓа името ретро (наназад). Новата ДНК потоа се инкорпорира во геномот на домаќинот со помош на ензимот интеграза. Домаќинот ја третира вирусната ДНК како дел од сопствениот геном, се врши транскрипција и транслација на вирусните гени заедно со сопствените, и се создаваат белковини потребни за составување на нови копии на вирусот.
NGC 5792
Објектот бил предмет и на други истражувања, па освен како NGC 5792 се споменува и како UGC 9631, MCG 0-38-12, CGCG 20-38, IRAS 14557-0053.
Откривање
Објектот е откриен на 11 април 1787 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 5792 е од видот SBb. Видливиот сјај со голо око изнесува 11,3 m, а оној во рамките на интервалот од минималната до максималната честота 12,1 m, додека површинскиот сјај изнесува 13,8 m/лм2. NGC 5792 има привидни димензии од 6,8' х 1,7'.
Други поделби
Проучување на NGC 5792 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 53499. Во рамките на атласот на длабокото небо, Уранометрија 2000.00, објектот припаѓа на групата означена со бројот 243; додека во Каталогот на основни ѕвезди (GSC) е групиран под бројот 4987. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1613.
Фолна киселина
Фолна киселина (позната и како витамин Б9 или фолацин) и фолатот (природната форма), како и птероил-L-глутаминската киселина и птероил-L-глутаматот се форми на водорастворливиот витамин Б9. Овој витамин е есенцијална хранлива состојка и е важен за многу процеси, како биосинтеза на нуклеотиди и реметилација на хомоцистеин. Тој е особено важен во периодите на брза делба на клетките и раст. На возрасните и децата им е потребен овој витамин за создавање на здрави еритроцити и за спречување на анемија. Името доаѓа од латинскиот збор folium што значи лист.
Недостигот на фолна киселина доведува до фолатна дефициенција.
Дејство врз организмот
Фолната киселина помага при делбата на клетките. Неопходна е за образување на плацентата и за изградбата на коскената срж на ембрионот. Најдобар извор на овој витамин се непреработените зеленчуци - салатите, спанаќот, гравот, магдоносот, брокулите, како и лебот. Фолната киселина ја има во црниот дроб, меките сирења, агрумите, овесните зрна и пченичниот зародиш.
Исламот во Отоманското Царство
Исламот во Отоманското Царство — официјална религија на Отоманското Царство. Највисоката позиција во исламот, калифат, била официјално признаена од султанот, по поразот на Мамелучкиот Султанат. Султанот требало да биде побожен муслиман и ја имал функцијата калиф. Освен тоа, сунитските свештеници имале огромно влијание врз владата и нивниот авторитет бил од централно значење за регулирање на економијата. Дополнително, имало врховна позиција наречена Шејк-ул ислам. Малцинствата, особено христијаните и евреите биле задолжени да ја платат џизија, данокот наложен од традиционалниот ислам.
Закон
Османлискиот закон не ги препознавал поимите како што се етничката припадност или државјанството. На тој начин, муслиман од која било етничка припадност уживал исти права и привилегии. Под такви услови, муслиманските Арапи во царството гледале како на обновена исламска држава. Сепак, дури и ако калифатот играл значајна улога, вистинското постоење на овие чувства е дискутабилно. До 17 век, магребските територии биле само номинално под отоманска контрола и Египет бил речиси независен до почетокот на 19 век.
Во доцниот 18 век, а особено во текот на 19 век, реформите по европски стил го туркале исламот надвор од влијателните позиции и го намалиле влијанието на неговите водачи во владата. Џизијата била укината и ексклузивната моќ на исламските водачи се намалило. И покрај тоа, владата во времето на реформаторските султани сè уште се обидувала да го зацврсти Ханафискиот ислам. Паралелно со реформите започнал да се воведува и концепт кој се обидел да ги интегрира сите отомански граѓани во една општествена класа (муслиманска и немуслиманска) со еднакви даночни и воени обврски. Како резултат на тоа, верските малцинства (кои можеби дури и не ги добиле целосните права според предреформно османлиско владеење) се побуниле.
Сунитски ислам
Од основањето на Отоманското Царство, Османлиите го следеле Матуридизмот (училиште за исламска теологија) и Ханафискиот ислам (школа за исламска јуриспруденција). Но Ашаритската школа била поприсутна во медресите (исламски училишта).
Кемал Ататурк изјавил: „Нашата религија е рационална, веродостојна религија, и затоа е последната валидна религија.
Редовни верувања
5 столбови на верата:
Варвара (Скопско)
Варвара — историско село во Општина Сопиште, во околината на град Скопје. Селото е иселено и според пописот од 2002 година нема жители. Сместено е во најјужниот дел на атарот на с. Ракотинци, на околу 4,5 км јужно од него по најкусиот пат.
Географија и местоположба
Варвара се наоѓа веднаш на левиот брег на Маркова Река во нејзината алувијална рамнина, на регионалниот автомобилски пат кој води од Драчево кон Марковиот Манастир и езерото Козјак во Порече (Р1106). Селото е рамничарско во подножјето на планината Китка. Во непосредна близина на селото се наоѓаат селата Маркова Сушица и Добри Дол. Во селото постојат голем број на викенд-куќи на жители од градот Скопје.
Историја
Подрачјето на Варвара е населено уште од железното време, за што сведочи некрополата Пржали на околу 500 м источно од селото.
Според податоците на Васил К’нчов од 1900 година, селото имало 130 жители христијани (Македонци).
Во XIX век селото Варвара било чифлиг на скопскиот митрополит. Во втората половина на истиот век македонското население од селото било насилно почифлигувано од албанскиот насилник Касам-ќаја од село Гургурница, кој почнал да населува Албанци во селото. По зачестените комитски акции, Касам-ќаја и албанското население се повлекле, а македонското население со помош на селаните од Ракотинци и Добри Дол си ја откупиле земјата.
Демографија
Селото е иселено и нема жители.
Европска заедница за јаглен и челик
Европската заедница за јаглен и челик (ЕЗЈЧ) била меѓународна организација составена од шест нации, што служела да ја обедини Западна Европа за време на Студената војна и да создаде основа за современите текови на Европската Унија. ЕЗЈЧ беше првата организација заснована врз принципите на наднационалноста.
ЕЗЈЧ првпат била предложена од страна на францускиот министер за надворешни работи Роберт Шуман на 9 мај 1950 година, како начин да се спречи натамошната војна помеѓу Франција и Германија. Тој изјави дека неговата цел била „војната да се направи не само незамислива, туку и материјално невозможна.” Начинот да се направи тоа, првата Европска наднационална заедница, официјално беше основана со Договорот од Париз (1951 година), потпишан не само од страна на Франција и Западна Германија, но исто така и од Италија и трите држави на Бенелукс: Белгија, Луксембург и Холандија. Меѓу овие држави ЕЗЈЧ ќе создаде заеднички пазар за јаглен и челик. ЕЗЈЧ беше управувана од страна на „Врховниот орган”, надгледуван од страна на органи кои ги претставуваат владите, членовите на парламентите и независното судство.
ЕЗЈЧ била придружувана од две други слични заедници во 1957 година, со кои го делела своето членство и некои институции. Во 1967 година, сите нејзини институции се споија со таа на Европската економска заедница (ЕЕЗ, која подоцна стана дел од Европската Унија), но таа го задржа сопствениот независен идентитет. Сепак во 2002 година истече Договорот од Париз, и бидејќи немаше барање да се обнови договорот, сите активности и средства на ЕЗЈЧ биле опфатени од страна на Европската Економска Заедница. Во текот на своето постоење, ЕЗЈЧ успеа во создавањето на заеднички пазар, но не можеше да го спречи падот на индустриите за јаглен и челик. Таа сепак ја постави основата за идната Европска Унија.
Историја
Како премиер и министер за надворешни работи, Шуман беше од голема важност за одвраќањето на француската политика од гаулистичката политика на постојана окупација или контрола на делови од германската територија како Рурската или Сарската област. И покрај непопустливата ултра-националност, гаулистите и комунистичката опозиција, француското Собрание изгласа неколку одлуки во корист на својата нова политика за интегрирање на Германија во заедницата. Како последица на тоа се смени Меѓународната власт за Рурската област. Водечките принципи на Шуман беа морални, врз основа на еднаквост на државите (меѓународна демократија), а не врз политика за моќ и доминација.
Шумановата декларација
Шумановата декларација од 9. Мај 1950 година (подоцна познат како Ден на Европа) се случи по две средби на Кабинетот, предлогот стана француска владина политика. На тој начин, француската влада беше првата која се согласи да го сподели и зајакнува суверенитетот во една наднационална Заедница. Оваа одлука се заснова на текст, напишан и уреден од страна на пријателот и колега на Шуман, правникот од Министерството за надворешни работи, Паул Ројтер со помош на Жан Моне и шефот на кабинетот на Шуман, Бернард Клапиер. Тој изложи план за Европската заедница да ги здружи јагленот и челикот на нејзините членови во заеднички пазар.
Шумановата декларација која ја создаде ЕЗЈЧ имаше неколку различни цели:
Политички притисоци
Во Западна Германија, Шумановата декларација ги зачува најблиските контакти со новата генерација на демократските политичари. Карл Арнолд, премиерот на Северна Рајна-Вестфалија, покраината во која беше вклучено производството на јаглен и челик на Рур, првично беше портпарол на германското Министерство за надворешни работи. Тој одржа голем број на говори и емисии за наднационална заедница за јаглен и челик во исто време кога Роберт Шуман, почна да ја предложува оваа заедница во 1948 и 1949 година. Социјал-демократската партија на Германија, и покрај поддршка од синдикатите и другите социјалисти во Европа, одлучи дека ќе се спротивстави на планот на Шуман. Личната недоверба на Курт Шумахер во Франција, капитализмот, и со исклучок на Конрад Аденауер, тој тврдеше дека фокусот на интеграцијата на „Мала Европа на шестте” ќе ја замени примарната цел на СДП за повторно обединување на Германија и на тој начин ќе ги поттикне ултра-националистичките и комунистичките движења на Западот. Тој, исто така, сметаше дека ЕЗЈЧ ќе стави крај на сите надежи за национализација на индустријата за челик и ќе ја претвори во Европа од „картели, службеници и конзервативци.” Помладите членови на партијата како Карло Шмид, беа, сепак, на страната на Заедницата и укажаа на долга социјалистичка поддршка за наднационалната идеја.